
Text rozhodnutia
Súd: Krajský súd Bratislava Spisová značka: 9Cbi/27/2005 Identifikačné číslo súdneho spisu: 1005201067 Dátum vydania rozhodnutia: 30. 05. 2017 Meno a priezvisko sudcu, VSÚ: Mgr. Martina Ondrušková ECLI: ECLI:SK:KSBA:2017:1005201067.20 Uznesenie Krajský súd v Bratislave v právnej veci žalobcu I.. C. R., M.. XX.X.XXXX, P. XXX/XX, Q., práv. zast. JUDr. Vierou Novákovou, advokátkou, Janka Kráľa 7, 974 01 Banská Bystrica, proti žalovanému Ing. Emil Čerevka, správca konkurznej podstaty úpadcu Konkurzný podvod, s.r.o., Konkurzný podvod, Ltd. - anglická verzia, Konkurzný podvod, GmbH - nemecká verzia v konkurze, Lehotská cesta 2, Prievidza, IČO: 31 632 670, o určenie, že nárok vo výške 1 510 770,65 EUR (45 513 476,65 Sk) je po práve, a o výške náhrady trov odvolacieho konania, takto r o z h o d o l : Žalobca je p o v i n n ý zaplatiť žalovanému náhradu trov odvolacieho konania pozostávajúcich z trov právneho zastúpenia v sume 83,87 EUR, k rukám právneho zástupcu žalovaného, a to do 3 dní od právoplatnosti tohto uznesenia. o d ô v o d n e n i e : 1. Krajský súd v Bratislave ako súd prvej inštancie rozsudkom č. k. 9Cbi/27/2005-609 zo dňa 31.10.2013 rozhodol, že pohľadávka žalobcu v sume 663,87 EUR voči žalovanému správcovi konkurznej podstaty úpadcu Konkurzný podvod, s.r.o. so sídlom v Prievidzi prihlásená v konkurznom konaní na Krajskom súde v Bratislave vedená pod sp. zn. 9K 319/00 sa považuje za nespornú a zistenú a pre účely rozvrhového konania sa zaraďuje ako pohľadávka 2. triedy. Vo zvyšku žalobu zamietol a žalobcovi uložil povinnosť zaplatiť žalovanému trovy konania v sume 830,26 EUR na účet právneho zástupcu žalovaného, do 3 dní od právoplatnosti rozsudku a povinnosť zaplatiť na účet súdu trovy konania štátu v sume 33,- EUR, do 3 dní od právoplatnosti rozsudku. Proti tomuto rozsudku v zamietajúcej časti a v časti výroku o povinnosti nahradiť trovy konania žalovaného a trovy konania štátu podal žalobca odvolanie. Najvyšší súd SR rozsudkom sp. zn. 1Obo/5/2014 zo dňa 27.2.2017 rozhodol tak, že rozsudok súdu prvej inštancie v napadnutej zamietajúcej časti a vo výroku o náhrade trov konania potvrdil a žalovanému priznal voči žalobcovi nárok na náhradu trov odvolacieho konania a tým, že o výške náhrady týchto trov rozhodne súd prvej inštancie podľa § 262 ods. 2 zákona č. 160/2015 Z. z. Civilný sporový poriadok (ďalej len ,,C.s.p.“). 2. Podľa § 251 C.s.p. trovy konania sú všetky preukázané, odôvodnené a účelne vynaložené výdavky, ktoré vzniknú v konaní v súvislosti s uplatňovaním alebo bránením práva. Podľa § 255 ods. 1 C.s.p. súd prizná strane náhradu trov konania podľa pomeru jej úspechu vo veci. Podľa § 262 ods. 1 a 2 C.s.p. o nároku na náhradu trov konania rozhodne aj bez návrhu súd v rozhodnutí, ktorým sa konanie končí. (2) O výške náhrady trov konania rozhodne súd prvej inštancie po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. Podľa § 263 ods. 1 C.s.p., ak bola v konaní úspešná strana zastúpená advokátom, súd uvedie v uznesení o výške náhrady trov konania ako prijímateľa náhrady trov konania advokáta. Podľa § 9 ods. 1 vyhlášky č. 655/2004 Z. z. o odmenách a náhradách advokátov za poskytovanie právnych služieb (ďalej len ,,vyhláška“) základná sadzba tarifnej odmeny sa stanoví podľa tarifnej hodnoty veci alebo druhu veci, alebo práva a podľa počtu úkonov právnej služby, ktoré advokát vo veci vykonal, ak táto vyhláška neustanovuje inak. Podľa § 11 ods. 1 písm. a/ vyhlášky základná sadzba tarifnej odmeny za jeden úkon právnej služby je jedna trinástina výpočtového základu, ak nie je možné vyjadriť hodnotu veci alebo práva v peniazoch, alebo ju možno zistiť len s nepomernými ťažkosťami. Podľa § 13a ods. 1 písm. c/ vyhlášky odmena vo výške základnej sadzby tarifnej odmeny patrí za písomné podanie na súd alebo iný orgán alebo protistrane týkajúce sa veci samej. Podľa § 16 ods. 3 vyhlášky od klienta možno požadovať na náhradu výdavkov na miestne telekomunikačné výdavky a miestne prepravné sumu vo výške jednej stotiny výpočtového základu za každý úkon právnej služby. Túto sumu môže advokát požadovať aj vtedy, ak sa na jej náhrade s klientom osobitne nedohodol. Podľa § 18 ods. 3 vyhlášky, ak je advokát platiteľom dane z pridanej hodnoty, zvyšuje sa odmena a náhrady podľa tejto vyhlášky o daň z pridanej hodnoty, ktorú je advokát povinný platiť podľa osobitného predpisu. 3. V zmysle vyššie uvedeného rozsudku odvolacieho súdu a citovaných zákonných ustanovení bolo o výške náhrady trov odvolacieho konania rozhodnuté tak, ako je uvedené vo výroku tohto uznesenia, nakoľko žalovanému v odvolacom konaní vznikli trovy právneho zastúpenia za 1 úkon právnej služby, a to vyjadrenie k odvolaniu žalobcu zo dňa 22.1.2014 v sume 61,85 EUR (§ 11 ods. 1 vyhlášky, výpočtovým základom pre rok 2014 bola suma 804,- EUR, z čoho 1/13 predstavuje sumu 61,85 EUR) + režijný paušál v sume 8,04 EUR + 20% DPH v sume 13,98 EUR, spolu 83,87 EUR. Túto sumu je žalobca povinný zaplatiť žalovanému k rukám jeho právneho zástupcu, ktorým bol v čase podania predmetného vyjadrenia k odvolaniu JUDr. Zoroslav Kollár, advokát, Vajnorská 8/A, Bratislava. 4. Žalovaný si uplatnil a vyčíslil aj trovy právneho zastúpenia za úkon - ďalšia porada s klientom zo dňa 8.1.2014 (v tom čase zastúpený tiež JUDr. Zoroslavom Kollárom, advokátom). Súd mu však náhradu trov právneho zastúpenia za tento úkon nepriznal, nakoľko jeho vykonanie nemal preukázané. Poučenie: Proti tomuto uzneseniu je prípustná sťažnosť, ktorú môže podať ten, v koho neprospech bolo uznesenie vydané, v lehote 15 dní odo dňa jeho doručenia na Krajskom súde v Bratislave. Sťažnosť len proti dôvodom uznesenia nie je prípustná. V sťažnosti sa uvedie, ktorému súdu je určená, kto ju robí, ktorej veci sa týka, čo sa ňou sleduje, spisová značka, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Sťažnosť musí byť podpísaná a musí byť predložená v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie sťažnosti na trovy toho, kto sťažnosť podal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu. Rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. V sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné. (§ 239 až § 250 C.s.p.) Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na výkon rozhodnutia podľa osobitného predpisu.

